Пхъэхуей 300 хасэ
«Мэртэзей» жыг хадэр ящIын зэрыщIадзэрэ илъэсищ хъуами, ирагъэфIакIуэ зэпытщ.
Джылахъстэнейдэсхэм фIыуэ ялъэгъуа зыгъэпсэхупIэ паркым иджыри куэд иращIэну я мурадщ. Псалъэм папщIэ, аргуэру зы лъэс лъагъуэм плиткэ екIу тралъхьэу тетIысхьэпIэхэр трагъэувэну траухуащ. А лъагъуэм и бгъуитIыр удз гъэгъахэмрэ жыгыщIэ цIыкIухэмкIэ ягъэдэхэнущ. Сабийхэм джэгупIэ щхьэхуэ хуащIынуи къыщыгъэлъэгъуащ проектым.
Тэрч къалэ администрацэм и унафэ щыIэщ паркым ит жыгыжьхэмрэ хэгъукIахэмрэ ираупщIыкIыу жыгыщIэхэр хасэну.
ЗэрыжаIэмкIэ, мы бжьыхьэм зыгъэпсэхупIэ паркым пхъэхуей жыгыщIэ цIыкIуу 300 щагъэтIысынущ.
Зи гугъу ящIа Iуэхухэр дяпэ мазитIкIэ яухыну я мурадщ.
Щомахуэ Залинэ.
